ILMUTUSRAAMAT AVANEB
"Ma pöördusin ümber vaatama seda häält, kes rääkis minuga.
Ja kui ma olin pöördunud, siis ma nägin seitset kuldlambijalga
ning lambijalgade keskel kedagi, kes oli Inimese Poja sarnane
ja kellel oli üll pikk kuub, vöötatud rinde alt kuldvööga.
Aga tema pea ja juuksed olid valged nagu valge vill, nagu lumi,
ning tema silmad nagu tuleleek,
ning tema jalad olid vasemaagi sarnased,
kui see on hõõguvas ahjus,
ning tema hääl oli otsekui suurte vete kohin.
Tal oli paremas käes seitse taevatähte
ning tema suust välkus vahe kaheterane mõõk
ning tema palged olid otsekui päike, kui see paistab oma väes.
Kui ma teda nägin,
langesin ma tema jalge ette nagu surnu.
Ning tema pani oma parema käe mu peale ja ütles:
Ära karda! Mina olen Esimene ja Viimne ja Elav.
Ma olin surnud, ning ennäe, ma elan igavesest ajast igavesti
ning minu käes on surma ja surmavalla võtmed.
Kirjuta siis, mida sa oled näinud ja mis on
ning mis sünnib pärast seda!"
Johannese nägemuses saadud kolmas kiri
oli kirjutatud Pergamoni kogudusele.
Pergamon oli antiikaja Kreeka linn,
mis asetses Väike-Aasia läänerannikul.
Pergamon oli tolleaegne juhtiv kultuurikeskus.
Eriti just sealse raamatukogu tõttu.
Seal paiknes ka kristlik algkogudus, millele oli Jeesusel tähtis sõnum.
"Ja Pergamoni koguduse inglile kirjuta:
Nõnda ütleb see, kelle käes on vahe kaheterane mõõk:
Ma tean, kus sa elad - seal, kus on saatana troon.
Ja sa pead kinni minu nimest
ega ole salanud minu usku ka neil päevil,
mil Antipas, mu tunnistaja, minu ustav, tapeti teie juures,
seal, kus elab saatan."
Siit meenub esmalt see kaheterane mõõk.
Kui Jeesus ennast esitleb, siis ta ütleb:
"Nõnda ütleb see, kelle käes on vahe kaheterane mõõk."
Kirjas Heebrealastele on öeldud, et Jumala sõna on elav ja tõhus
ja vahedam kui ükski kaheterane mõõk.
Tundub, et Pergamoni koguduses oli maad võtnud
südametus ja usust taganemine.
See oli läinud nii kaugele,
et kaheterane mõõk ei suutnud enam sisemusse tungida.
Neil oli vajadus selle järele, et Jumala Sõna vahe mõõk
lõikaks nende eludest ära selle, millega see oli nakatunud.
See tuletab meile meelde ka seda,
et vaimne elu püsib meis ja ka teistes ainult siis,
kui Jumala Sõna saab tungida meisse üha uuesti ja uuesti.
Peame laskma sellel ennast uurida, mitte kõrvale põiklema.
See peab tungima meisse ja mõistma kohut
meis oleva jumalatuse, lihameelsuse ja usuleiguse üle.
Mis parajasti kellelegi vajalik.
Kui Jumala Sõna saab meisse tungida, siis püsime elus.
See juhtus Pergamonis.
Jumala Sõna lõikab ja tervendab.
See toob elu.
Kuid see oli jäänud Pergamonis tahaplaanile.
Siin räägitakse ka saatana troonist.
"Ma tean, kus sa elad - seal, kus on saatana troon."
Pergamonis eksisteeris suur ebajumalateenistus.
Lugedes Piiblit seletavaid raamatuid,
selgub, et seal teeniti peamiselt kahte ebajumalat:
Zeusi ja Asklepiost, kes oli nende tervisejumal.
Asklepiose tunnust - kepi ümber keerdus madu,
esineb ka tänapäeval apteekide logodel ja mujal.
See pärineb siis sellest ajast.
See on arstide vapiloom.
See sai alguse Asklepios-jumalast ja tema kummardamisest.
Ma saan aru nii, et seal oli tõesti saatana troon.
Seal asus tõeline ebajumalate kummardamise keskus.
Seal toimus ohjeldamatu ebajumalate teenimine.
Sealsel kogudusel oli laitmatu minevik,
sest nad ei kaotanud usku ka siis, kui Antipas nende juures tapeti.
Aga seal olid levinud Bileami ja nikolaiitide õpetused.
Nende vastu on abi vaid Jumala Sõnast.
"Kuid mul on pisut sinu vastu:
sinu juures on neid, kes peavad kinni Bileami õpetusest,
kes õpetas Baalakit panema Iisraeli laste ette püünispaela:
sööma ebajumalate ohvreid ning hoorama.
Nõndasamuti on sinulgi nikolaiitide õpetusest kinnipidajaid.
Paranda siis meelt, muidu ma tulen varsti su juurde
ning sõdin nende vastu oma suu mõõgaga."
Kui mõelda, siis mis on tänapäeval nikolaiitide õpetus?
Kui vaatame 2. Peetruse kirja 2:15, siis seal on öeldud,
või õigemini juba seal alguses on öeldud:
"Neil ei saa kunagi patust küllalt,
nad ahvatlevad kõikuvaid hingi,
neil on ahnitsema harjunud süda, nad on needuse lapsed.
Nad on loobunud otseteest ja eksinud ära,
järgides teed, mida läks Beori poeg Bileam,
kes armastas ülekohtu palka."
Jeesus Kristus on just see otsetee.
Piibel näitab meile seda täiesti selgelt.
Nagu siin öeldakse, et on loobutud otseteest.
On loobutud õiglusest ja puhtusest, mis on ühenduses Kristusega.
On ette tulnud abielurikkumisi, ahnust ja muud inimeste eludes.
See Bileam oli selline mees, keda Jumal pani prohveteerima.
Ta õnnistas Iisraeli.
Kui ta aga sai aru, et ta ei saa tasu, siis andis ta nõu,
et las aga need midjani tüdrukud teevad selle töö ära.
Ta sai küll palga, aga tapeti hiljem.
Juuda kirja 11. salmis on öeldud:
"Häda neile, sest nad on läinud Kaini teed
ja andunud tasu eest Bileami eksitusele
ning Korahi kombel vastuhakkamise läbi hukkunud!"
Ja edasi:
"Nemad on need
teie armastussöömaaegade mustuseplekid,
kes kartmatult teiega koos pidutsedes
iseennast nuumavad.
Nad on tuulte aetavad veeta pilved, hilissügisesed viljatud puud,
ülesjuuritult kahekordselt surnud."
Väga jõuline sõnum!
Veel järgneb:
"Oma häbi välja vahutavad metsikud merelained,
ekslevad tähed, kelle jaoks on hoitud pilkane pimedus igavesti."
Tõsine asi.
Bileami õpetuste hulka kuulub see, et Bileam ei neednud Iisraeli
ega teeninud Baalakit.
Lõpuks ta siiski muutis meelt ja nõustas neid inimesi,
et nood seaks iisraellastele üles lõksu.
"Viige tüdrukuid neid sinna ahvatlema,
saatke naisi sinna neid mehi abielurikkumisele ahvatlema."
Kui patt hakkab rahva seas levima, siis langeb Iisrael needuse alla.
"Siis saavutate võidu." See on oli Bileami õpetus.
Ka teistest raamatutest selgub, et ta armastas valet,
ta oli rahaahne, ta tahtis saada raha oma teenete eest.
See oht on varitsenudusklikke läbi kõikide aegade.
Eriti paistis see välja Pergamonis.
Kui ei olda enam kogu südamest pühendunud Issandale,
siis asutakse tegema kompromisse selle maailma asjadega.
Siis inimene kaotab oma vaimulikku jõudu ja värskust.
Lahendus on selles,
kui kaheteraline mõõk saab tungida meisse taas
ja juhatada risti juurde. Aamen.
Kellel kõrv on, see kuulgu, mida Vaim ütleb kogudustele:
"Võitjale ma annan süüa peidetud mannat
ning annan talle valge kivikese
ning kivikesele kirjutatud uue nime, mida ükski peale saaja ei tea."
Seitsmele Aasia kogudusele Johannese poolt saadetud kirjadest
oli üks saadetud Tüatiira kogudusele.
Tüatiira oli väike linn Väike-Aasias.
60 kilomeetrit Egeuse merest sisemaa poole.
Sinna linna tekkis kogudus siis,
kui Paulus kuulutas seal rõõmusõnumit Jeesusest.
Linn oli tuntud käsitööoskuste poolest.
Eriti purpuri tõttu.
Apostlite tegude raamatust selgub, et üks esimesi usuletulnud linlasi
oli purpurimüüja Lüüdia.
"Ja Tüatiira koguduse inglile kirjuta:
Nõnda ütleb Jumala Poeg, kelle silmad on nagu tuleleek
ning kelle jalad on vasemaagi sarnased:
Ma tean sinu tegusid ja armastust
ja usku ja teenimist ja su kannatlikkust
ning et su viimaseid tegusid on rohkem kui esimesi.
Aga mul on sinu vastu, et sa sallid naist Iisebeli,
kes ennast nimetab prohvetiks ja õpetab ning ahvatleb minu sulaseid
hoorama ja sööma ebajumalate ohvreid.
Ma olen talle andnud aega meeleparanduseks,
ent tema ei taha parandada meelt oma hoorusest.
Ennäe, ma viskan ta tõvevoodisse
ning temaga abielur ikkujad suurde viletsusse,
kui nad ei paranda meelt ega lõpeta oma tegusid,
ja hävitan ta lapsed surmaga,
ning kõik kogudused saavad aru,
et mina olen see, kes uurib läbi meeled ja südamed,
ning annan igaühele teist teie tegusid mööda.
Aga ma ütlen teile, muudele Tüatiiras,
kellel ei ole seda õpetust,
kes pole ära tundnud saatana sügavikke,
nagu nemad ütlevad, -
teie peale ma ei pane muud koormat.
Pidage vaid kinni sellest, mis teil on, kuni ma tulen!
Kes võidab ja minu tegusid lõpuni hoiab,
sellele ma annan meelevalla paganate üle
ning ta hoiab neid kui karjane raudsauaga,
nii nagu purustatakse saviastjaid,
otsekui minagi olen saanud meelevalla oma Isalt,
ning ma annan talle koidutähe.
Kellel kõrv on, see kuulgu, mida Vaim ütleb kogudustele!"
Siinkohal öeldakse, et kui sa lased seda naist,
keda kutsutakse Iisebeliks ja kes peab end prohvetiks,
eksitada minu sulaseid hoorama ja sööma ebajumalate ohvreid.
"Ma olen talle andnud aega meeleparanduseks,
ent tema ei taha parandada meelt oma hoorusest."
Jutt käib vaimsest hoorusest.
"Ma viskan ta tõvevoodisse
ning temaga abielu rikkujad suurde viletsusse."
See on kolmas koht Piiblis
ja Uues Testamendis.
Tegemist oli salaõpetusega,
mille käigus taheti tutvuda saatana sügavustega ehk okultismiga.
Siin on öeldud: "Teie peale ma ei pane muud koormat.
Pidage vaid kinni sellest, mis teil on, kuni ma tulen!"
Siinkohal räägitakse minu arust esimest korda
koguduse ülesvõtmisest.
Siin räägitakse Jeesusest:
"Ma annan talle koidutähe."
Ta annab ennast ise.
Koidutäht tõusis esimesena
ning siis enne päikesetõusu oli pilkane pimedus
ja siis algas päev päikesetõusuga.
Nii on ka pääste ajalugu.
Jeesus tõmbab koguduse üles ja annab kogudusele koidutähe.
Ja tuleb ka koidutähena järgi kogudusele.
Siis lisandub sellele hommikuhetkele antikristuse vihaaeg.
Ja seejärel paistab Ta Iisraelile Õigluse Päiksena.
See on minu arust järjepidev süsteem.
See on kokkuvõtvalt kogu pääste ajalugu.
Jaa, see on tõsine asi.
Proua Iisebel oli see, kes tõi Baali teenimise Iisraeli.
Neid ilminguid on märgata ka Rooma-katoliku kiriku
ja teatud määral nelipühilaste juures.
Tegemist on taevakuninganna Maarjaga.
Ma olen seda ise lugenud nende katekismusest.
Taevakuninganna, see on vana paganlik õpetus.
Babüloonias ja sealkandis teeniti ka kunagi taevakuningannat.
Jeremija järgi ka Iisraelis.
Kõik selline nagu okultism ja taevakuninganna teenimine
viib aga rahva suurde ahistusse.
Ma olen ise kogenud seda.
Siin räägitakse mehe ja naise vahelisest abielurikkumisest,
kuid see on vaimulik hoorus.
Usklike seas on levimas arvamus nagu oleks igati aktsepteeritav
olla vaimulikus ühenduses mitteusklikega.
Täielikult mitteusklike inimestega.
Minu arust ei saa sel olla head lõpptulemust.
Ma ei näe Uuest Testamendist paistmas sellist eeskuju,
et usklikel võiks olla mitteusklikega vaimulik ühendus.
Kas tohin sõna võtta?
Antti juttu kuulates kerkis mulle silme ette s. 26 öeldu:
"Kes võidab ja minu tegusid lõpuni hoiab,
sellele ma annan meelevalla paganate üle.
Tundub, et Pergamoni koguduses
üritati kangesti saavutada üldist soosingut.
Pääseda ühiskonna koorekihti ja saavutada inimeste soosing.
Aga nad maksid selle eest ränka hinda,
tehes vaimulikke kompromisse.
Kuid Issand annab siin lubaduse:
"Kes võidab ja minu tegusid lõpuni hoiab,
see saavutab selle kaudu vaimse mõjukuse."
Selle poole peame püüdlema.
Maailma inimesed suhtuvad lõpuks suure austusega tõsiusklikesse.
Kui nad näevad, et oleme ausad, siirad, lojaalsed.
Selle kaudu tõuseb koguduse maine ja populaarsus
nagu oli algkoguduselgi.
Kogu rahva soosingus.
Jumala Sõnast loobumine viib aga vastupidise tulemuseni.
Sellega seoses aga ei keelata olla ühenduses linnaametnikega.
Pauluselgi oli sõpru valitsusringkondades.
Sina, kes sa vaatad seda saadet, saad ka ise osaleda!
Helista vanal tuttaval numbril: 900 1777 (kuula sõnum lõpuni).
Kõne hind on 7 eurot.
Selle annetusega osaled evangeeliumi sõnumi viimisel sinna,
kuhu jalad ei vii.
Võid toetada saadete tegemist ka pangaülekande kaudu:
Saaja nimi: Taevas TV7
Swedbank EE052200221048388411 SEB EE441010220109461019
Annetamise info on saadaval ka http://www.tv7.ee/toetamine/
On väga tähtis, et ohverdame evangeeliumi töösse
ja näeme vaeva, et hinged saaksid päästetud.
TV7 on see kanal, mille kaudu tasub anda oma ohvriand.
Ole õnnistatud Jeesuse nimel! Aamen.
Mõelge kasvõi 21. salmi peale,
mismoodi siin on näha Jumala südamevalu.
"Ma olen talle andnud aega meeleparanduseks,
ent tema ei taha parandada meelt oma hoorusest."
Kuivõrd armuline on Jumal ikka inimeste suhtes olnud.
Probleem peitub aga selles,
et inimesed tahavad hoida kinni oma hoorustest ja pattudest.
See tuleb esile Jumala südamehüüdena
"Tulge meeleparandusele!"
Lugesin Jeremija raamatust,
kuidas Jumala süda nuttis patustajate pärast.
Jumal on sügavate tunnetega.
On olemas esimesi tegusid - Tema teod ja Kristuse teod.
"Kes võidab ja minu tegusid lõpuni hoiab..."
Meie teod peavad olema Kristuse teod ning esimesed teod.
"...annan meelevalla paganate üle."
See juhtub ilmselt tuhandeaastase kuningriigi ajal.
Vaadeldes tänapäevast Soomet ja seda, kus me oleme
ja julgedes ausalt rääkida nendest asjadest,
näiteks pidades silmas homo- ja lesbiliikumisi,
siis vaimulikkond suhtub üldiselt vägagi poolehoidvalt
sellise patususe jätkumisse.
Mõelge nende olukorrale,
kui nende suhtes kohtuotsus langetatakse.
Kui hirmus salm see on, see 23. salm:
"...ja hävitan ta lapsed surmaga."
Räägitakse armastavast Jumalast.
See armastus põhineb aga täielikul tõel.
See ei põhine valedel ega patul.
Jumal armastab patust, kui too pöördub Jumala poole.
Kui aga patus elamine jätkub, siis lõpptulemuseks on katastroof.
Tahaksin jätkata salmis 23 edasi öelduga:
"Ning kõik kogudused saavad aru, et mina olen see,
kes uurib läbi meeled ja südamed."
Ei mäleta, kes see oli,
kuid eelmise aastasaja alguses ennustas keegi kuulus jumalamees,
et saabub aeg,
mil inimesed ei taha enam kuulata läbiuurivaid jutlusi.
Nagu Paulus kirjutab 2. Timoteosele 4:3:
"Sest tuleb aeg, mil nad ei salli tervet õpetust,
vaid otsivad endile oma himude järgi õpetajaid."
Tänapäeval peetakse vähe selliseid läbiuurivaid ja tabavaid jutlusi.
See on suhteliselt raske jutluste pidamise viis.
Ei tohiks inimesi süüdistada ega juhtida neid seaduse alla
ega viia neid masendusse.
kuid pidada siiski tervel moel läbiuurima panev jutlus.
Tähtis on panna inimesed uurima läbi oma südant.
"Kas olen ikka õigel teel?"
Nagu Charles Finney õpetas oma raamatus äratuse tulemise kohta.
Tal oli selline meetod.
Ta üritas saada inimesed uurima enda seisundit.
"Kas sa veedad oma päevad hingevaenlase või Jumala seltsis?"
Tal oli kindel süsteem ja loetelu asjadest, mida välja tuua.
Tänapäevalgi oleks vaja selliseid läbiuurivaid jutlusi.
Ei mäleta, kes oli see vägev ja tuntud Jumala Sõna kuulutaja,
kelle tütrelt küsiti, millel põhineb tema isa võidmine
ja need Jumala teod, mis tulid esile tema kuulutamise kaudu?
Ta mõtles hetke ja ütles,
et isa valmistas end ette vähemalt sama kaua, kui jutluse teksti.
Jutlustajale on ülimalt tähtis, et peale hea teksti
on tähtsal kohal ka eneseotsingud, Issanda pale otsimine, võidmine
ning armastuse vaimus olemine.
Selline sõnum sulatab ka kõige kõvema südame.
Inimestel on kerge seda vastu võtta, sest see tuleb Püha Vaimuga.
Mitte ei sõideteta seaduse haamriga üle.
"Armastuse vaimus" on hästi öeldud.
Mul tekkis kord tungiv tunnistamise vajadus.
Olin eneseuurimise tuhinas, mis ei tahtnud kuidagi lõppeda.
Mullegi meenub üks lugu liitude kohta.
"Lõuna-Soome Sõnumites" ilmus artikkel
"Heisatakse vikerkaarelipp".
Selles peitus võimas üleskutse, mis tegi maatasa õiged abielusuhted,
öeldes, et kui mõni ühendus kavatseb oma tegevuseks taotleda abi
rahaautomaatide ühenduselt,
siis tuleks ühenduse eksisteerimise põhimõtted üle vaadata.
See ei ole võrdõiguslik abieluseadus.
Parem oleks astuda kohe õigesse abiellu.
Vastasin ja sellele tuli veel 2 vastust.
Neile tuli omakorda vastuseid...
Tõlge: Kuno Kivikink